Χαλκ Χόγκαν

Ο **Τέρι Τζιν Μπολέα** (*Terry Gene Bollea*, 11 Αυγούστου 1953 - 24 Ιουλίου 2025), περισσότερο γνωστός με το ψευδώνυμο **Χαλκ Χόγκαν** (*Hulk Hogan*), ήταν Αμερικανός  παλαιστής, ηθοποιός και τηλεοπτικός πρωταγωνιστής (άλλοτε και μουσικός). Είχε συμβόλαιο με την εταιρεία πάλης WWE.

## Η καριέρα του

Ο Χαλκ Χόγκαν, θεωρείται ένας από τους σπουδαιότερους παλαιστές επαγγελματικής πάλης όλων των εποχών. Ο λόγος είναι, πως ήταν πιο μπροστά από την εποχή του και με τον χαρακτήρα που υποδυόταν στο τότε WWE, του εθνικιστή Αμερικανού πολίτη, συγκέντρωσε πολλούς οπαδούς και είχε τεράστια επιτυχία και απήχηση. Έγινε ιδιαίτερα γνωστός από την καριέρα του στον κινηματογράφο, και έτσι προσέλκυσε οπαδούς στον χώρο της επαγγελματικής πάλης με την φήμη του.

Έμεινε στην ιστορία ως αγαπητός στο κοινό, αλλά στα τέλη του '90 είχε αλλάξει χαρακτήρα, σοκάροντας του οπαδούς του, και οδήγησε την φαύλη ομάδα με την ονομασία nWo σε επιτυχίες με ύπουλο τρόπο. Συμμετείχε σε αντιπαλότητες με τα κορυφαία ονόματα πολλών διαφορετικών γενεών. Μεταξύ αυτών, ο Αντρέ ο Γίγαντας, ο Ρόντι Πάιπερ, ο Ούλτιμεϊτ Γουόριορ, ο Ράντυ Σάβατζ, ο Ρικ Φλερ, ο Στινγκ, ο Τριπλ Έιτς, ο "Δε Ροκ" και πολλοί άλλοι.

Είχε περάσει από τις μεγαλύτερες εταιρείες πάλης στον κόσμο, από το World Wrestling Federation, που στην σημερινή εποχή ονομάζεται WWE και από το WCW το οποίο έχει εξαγοραστεί από το πρώτο. Πέρασε από τις κορυφαίες εταιρείες της Ιαπωνίας, αλλά και από την δεύτερη σε οπαδούς εταιρεία της Αμερικής αυτή την εποχή, το TNA Wrestling, στο οποίο ήταν υπεύθυνος για το πρόγραμμα του σόου για τέσσερα χρόνια.

## Hall of Fame και ρεκόρ
αριστερά|μικρογραφία|116x116px|Ο Χαλκ Χόγκαν το 2005Το 2005 το WWE για να τον τιμήσει για την προσφορά του και να αναγνωρίσει το μέγεθος της καριέρας του, τον εισήγαγε στο Hall of Fame του. Ο Χόγκαν είναι 12 φορές Παγκόσμιος πρωταθλητής, έχοντας κατακτήσει 6 φορές το Πρωτάθλημα WWE και 6 φορές το Παγκόσμιο Πρωτάθλημα Βαρέων Βαρών του WCW.

Επίσης, ήταν ο μεγαλύτερης διάρκειας πρωταθλητής στον τελευταίο τίτλο. Έχει κατακτήσει το Παγκόσμιο Ομαδικό Πρωτάθλημα με τον Ετζ, ενώ έχει νικήσει δύο φορές σε αγώνα Royal Rumble.

## Προσωπική ζωή και θάνατος
Ο Χαλκ Χόγκαν μαζί με τη Λίντα, έχουν αποκτήσει δύο παιδιά, τη Μπρουκ (1988) και τον Νικ (1990). Το 2007 το ζευγάρι χώρισε, με την Λίντα να παίρνει ένα μεγάλο μέρος από τη περιουσία του παλαιστή. Ο Χόγκαν δε διστάζει να μιλήσει φανερά για ότι θέλει, ενώ έχει αντιπαλότητες με παλαιστές όπως Μπρετ Χαρτ και παλαιότερα με τον Ούλτιμεϊτ Γουόριορ και με τον πρόεδρο του WWE, Βινς Μακμάν. 

Απεβίωσε από καρδιακή προσβολή στο σπίτι του στο Κλίαργουοτερ της Φλόριντα στις 24 Ιουλίου 2025, σε ηλικία 71 ετών.

## Ηθοποιία και μουσική
Ο Χαλκ Χόγκαν ασχολήθηκε και με την ηθοποιία. Η πρώτη του εμφάνιση σε ταινία ήταν το 1983 στο Ρόκι 3, με τον Σιλβέστερ Σταλόνε. Από τότε, είχε παίξει και πρωταγωνιστικούς ρόλους σε αρκετές ταινίες μέχρι και το 2001.

Επίσης είχε ασχοληθεί και με την τηλεόραση, παρουσιάζοντας τηλεοπτικά παιχνίδια και ριάλιτι. Είχε ασχοληθεί όμως και με την μουσική, εκδίδοντας και ένα CD, με την ονομασία 'Hulk Rules'. Είχε εκδώσει ένα ντουέτο τραγούδι και έχει εμφανιστεί και σε διάφορα τραγούδια άλλων καλλιτεχνών. Είχε ασχοληθεί και με το ραδιόφωνο.   

## Τελειωτικές κινήσεις

*Atomic Leg Drop (Running Leg Drop)
*Axe Bomber (Crooked arm lariat)
*California Crash (Running powerslam)
*Overhead gutwrench backbreaker rack
## Χαρακτηριστικές κινήσεις

*Atomic drop
*Bearhug 
*Big boot
*Body slam
*Elbow drop
*Belly to back
*Superplex

## Παραπομπές


## Εξωτερικοί σύνδεσμοι

Κατηγορία:Επαγγελματίες παλαιστές
Κατηγορία:Αμερικανοί τηλεπαρουσιαστές
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής